open-index/open-wikipedia-markdown huggingface dataset:
எலிசபெத் போவ்சு-லயோன்

**எலிஸபெத் ஏஞ்ஜெலா மார்க்ரெட் போவ்ஸ் லயோன்** (Elizabeth Angela Marguerite Bowes-Lyon) (4 ஆகத்து 1900 – 30 மார்ச்சு 2002) ஆறாம் ஜார்ஜ் மன்னரின் மனைவியாவார். மேலும் எலிஸபெத் அரசி மற்றும் இளவரசி மார்க்ரெட் ஆகியோரின் தாயும் ஆவார். இவர் ஐக்கிய ராச்சியத்தின் இராணியும் ஆவார். 1923 ஆம் ஆண்டில் ஜியார்ஜ் V அரசர் மேரி இராணியின் மகனை மணந்தார். 1936 ஆம் ஆண்டில் இவரது கணவரின் சகோதரர் எட்வர்ட்VIII அமெரிக்கவின் வாலிஸ் எட்வர்டை திருமணம் செய்ததால் இவரின் கணவர் அரசரானார். எனவே இவர் ஐக்கிய ராச்சியத்தின் இராணியாக முடிசூட்டப்பட்டார்.

## இளமைக்காலம்
எலிஸபெத் ஏஞ்ஜெலா மார்க்ரெட் போவ்ஸ் லயோன் அவரது பெற்றோருக்குப் பிறந்த பத்துக் குழந்தைகளில் ஒன்பதாவது குழந்தை ஆவார். இவரின் பெற்றோர் *க்ளாட் போவ்ஸ் - லயோன், லார்டு க்ளாமிஸ்* மற்றும் *சிசிலியா கேவண்டிஷ் - பெண்டின்ங்* ஆவர்.  இவர் பிறந்த இடம் பற்றிய தகவல் இதுவரை சரியாகத் தெரியவில்லை, இருந்தாலும் இவர் *வெஸ்ட்மினிஸ்டர்ஸ்* எனும் இடத்தில் அல்லது மருத்துவமனைக்கு அவரசர ஊர்தியில் செல்லும்போது  அல்லது இலண்டனின் *போர்ப்ஸ் ஹவுஸ்* அல்லது *லூஸியா ஸ்காட்டில்* பிறந்திருக்கலாம் எனக் கருதுகின்றனர். *கிட்சின் ஹெர்ட்போர்ஷ்யரி*ல் இவரது பிறப்பு பதிவு செய்யப்பட்டுள்ளது. 1900 செப்டம்பர் 30 அன்று உள்ளூர் தேவாலயத்தில் ஞானஸ்தானம் செய்யப்பட்டது. இவரது 14 வது பிறந்தநாளில் இங்கிலாந்து ஜெர்மனியின் மீதான போரை அறிவித்தது. இவரது நான்கு சகோதரர்களும் போரில் பங்குபெற்றனர்.

## கல்வி
தன் இளவயது வாழ்க்கையில் பெரும்பகுதியை செயிண்ட் பால் வால்டன் எனும் கிராமத்தில் கழித்தார். அவரது எட்டாவது வயதுவரை வீட்டிலிருந்தே கல்வி கற்றார். பின்னர் இலண்டன் சென்று கல்வி பயின்றார். இவர் இலக்கியத்தினையும் விவிலியத்தையும் ஆர்வமுடன் கற்றார்.

## திருமணம்

ஜார்ஜ் V அரசரின் இரண்டாம் மகனான இளவரசர் ஆல்பட் இவரைத் திருமணம் செய்து கொள்ள வேண்டும் என்ற விருப்பத்தினைத் தெரிவித்த போது இவர் ஏற்க மறுத்துவிட்டார். 1922 பெப்ருவரி மாதம் நடந்த இளவரசர் ஆல்பட்டின் சகோதரியின் திருமணத்தின் போதும் இளவரசர் ஆல்பட் இவரிடம் தன் திருமண வேட்கையை வெளிப்படுத்தினார். பின்னர் இளவரசர் ஆல்பட் வேறு யாரையும் மணப்பதில்லை என அறிவித்ததும் அவரது தாயார் இராணி மேரி இவரைக் கண்டு பேசி திருமணத்திற்குச் சம்மதிக்க வைத்தார். அதன் பின்னர் 26 ஏப்ரல் 1923 ஆம் ஆண்டு இவர்களது திருமணம் நடந்தது. திருமணத்தின் பின்னான விருந்தை புகழ்பெற்ற சமையல் நிபுணர் *கேப்ரியல் ட்சுமி* (Gabriel Tschumi) தயாரித்திருந்தார். 1984  ஆம் ஆண்டில் இவருக்கு மார்பகப் புற்றுநோய் இருப்பது கண்டுபிடிக்கப்பட்டது.

## வாழ்க்கை நிகழ்வுகள்

## மரணம்
30 மார்ச்சு 2002 ஆம் ஆண்டு மதியம் 3:15 மணியளவில் இவர் ராயல் லாட்ஜ், விண்ட்ஸார் பார்க்கில் மரணமடைந்தார். இறப்பதற்கு நான்கு மாதங்களுக்கு முன்பிருந்தே காய்சலால் பாதிக்கப்பட்டார். ஐக்கிய ராச்சியத்தில் மிக அதிக நாட்கள் உயிர் வாழ்ந்த இராணி இவராவார். 101 ஆண்டுகள் 238 நாட்கள் உயிர் வாழ்ந்தார்.  தூக்கத்திலேயே இவரது உயிர் பிரிந்தது. பத்து இலட்சத்திற்கும் அதிகமான ஐக்கிய ராச்சியத்து மக்கள் இவரது இறுதி ஊர்வலத்தில் கலந்து கொண்டனர். இவரது உடல் எடுத்துச் செல்லப்பட்ட தொலைவான 37 கிலோமீட்டர்கள் சாலை ஓரங்களிலும் மக்கள் கூட்டம் நிறைந்து காணப்பட்டது.

## மேற்கோள்கள்

பகுப்பு:1900 பிறப்புகள்
பகுப்பு:2002 இறப்புகள்
சங்கிலி முருகன்

**சங்கிலி முருகன்** ஓர் இந்தியத்  திரைப்பட நடிகர் மற்றும் திரைப்படத் தயாரிப்பாளர் ஆவார் தமிழ் மொழித் திரைப்படங்களில் துணை வேடங்களில் நடித்து வருகிறார். இவரது முழுப் பெயர் *முத்துவேல் முருகன்* என்பதாகும்.

## வாழ்க்கைக் குறிப்பு
இவர் நடித்த முதல் திரைப்படமான ஒரு கை ஓசை திரைப்படத்தில் இவர் ஏற்ற *சங்கிலி* கதாபாத்திரத்தின் பெயருடன் சேர்த்து *சங்கிலி முருகன்* என்று அறியப்படுகிறார். **முருகன் சினி ஆர்ட்சு** என்னும் திரைப்படத் தயாரிப்பு நிறுவனத்தின் மூலமாக தமிழ்த் திரைப்படங்களைத் தயாரித்தும் வருகிறார். இதுவரை ஒன்பதிற்கும் மேற்பட்ட திரைப்படங்களைத் தயாரித்துள்ளார்.

## திரைப்பட விபரம்
### தயாரித்த திரைப்படங்கள்

### நடித்த திரைப்படங்கள்

## மேற்கோள்கள்

## வெளியிணைப்புகள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:மதுரைத் திரைப்பட நடிகர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
எவலின் இலேலாந்து

**எவலின் இலேலாந்து** *(Evelyn Leland)* (அண். 1870 - அண். 1930) ஓர் அமெரிக்க வானியலாளரும் ஆர்வார்டு கணிப்பாளரும் ஆவார். இவர் ஆர்வார்டு கல்லூரி வான்காணகத்தில் எட்வார்டு பிக்கரிங்கோடு பணிசெய்த பெண்களில் ஒருவர். இவர் அங்கு 1889 முதல்1925 வரை பணியாற்றினார். இவர் உடுக்கண கதிர்நிரல்கள் குறித்து விரிவாக ஆய்வு செய்துள்ளார். இவர் மாறும் விண்மீன்களைக் கண்டுபிடித்துள்ளார். வான்காணகத்தினருடன் இணைந்து பல ஆய்வுக் கட்டுரைகளையும் வெளியிட்டுள்ளார்.

## மேற்கோள்கள்

பகுப்பு:அமெரிக்க வானியலாளர்கள்
பகுப்பு:1870 பிறப்புகள்
பகுப்பு:1930 இறப்புகள்
பகுப்பு:பெண் வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:ஆர்வார்டு கணிப்பாளர்கள்
பகுப்பு:மாந்தக் கணிப்பாளர்கள்
தமிழ்நாடு அரசு மருத்துவக் கல்லூரி பட்டியல்

தமிழ்நாடு அரசு மருத்துவ கல்லூரி பட்டியல் என்பது தமிழகத்தில் தமிழ்நாடு அரசினால் அரசினால் நிறுவப்பட்டுள்ள மருத்துவக் கல்லூரிகளாகும் இந்த பட்டியலிலுள்ள அனைத்து மருத்துவக் கல்லூரிகளும் தமிழ்நாடு டாக்டர் எம். ஜி. ஆர். மருத்துவ பல்கலைக்கழகத்துடன் இணைக்கப்பட்டுள்ளன.

மத்தியரசின் 60% நிதி பங்களிப்போடு கட்டப்படும் மருத்துவமனை திட்டங்களில் மூன்றாவது கட்டமாக தலா ரூ.325 கோடி மதிப்பினில் 11 கல்லூரிகள் தமிழ்நாட்டிற்கு அனுமதி வழங்கப்பட்டது.  18 அக்டோபர் 2019ல், திருப்பூர், நீலகிரி, இராமநாதபுரம், நாமக்கல், திண்டுக்கல், விருதுநகர் உட்பட 6 மருத்துவக்கல்லூரி மருத்துவமனைகள் கட்ட அனுமதி வழங்கப்பட்டது.  25 நவம்பர் 2019ல், கிருட்டிணகிரி, திருவள்ளூர், நாகப்பட்டினம்  உட்பட 3 மருத்துவக்கல்லூரி மருத்துவமனைகள் கட்ட  அனுமதி வழங்கப்பட்டது. மேலும் 13 சனவரி 2020ல், அரியலூர், கள்ளக்குறிச்சி உட்பட இரண்டு மருத்துவக்கல்லூரி மருத்துவமனைகள் கட்ட அனுமதி வழங்கப்பட்டது. 12 சனவரி 2022ல் பிரதமர் அவர்களால் இந்த கல்லூரிகள் துவங்கிவைக்கப்பட்டன.
## அரசு மருத்துவ கல்லூரிகள்

## அரசு பல்மருத்துவக் கல்லூரிகள்

## அரசு சித்த மருத்துவக் கல்லூரி

## அரசு ஓமியோபதி மருத்துவக் கல்லூரி

## அரசு யூனானி மருத்துவக் கல்லூரி

## அரசு யோகா மருத்துவக் கல்லூரி

## அரசு ஆயுர்வேத மருத்துவக் கல்லூரி

## தமிழ்நாட்டின் மொத்த மருத்துவக்கல்லூரிகள் இடங்கள் வருடந்தோறும்:
* குறிப்பு: தனியார் கல்லூரிகள் உட்பட

## சான்றுகள்


பகுப்பு:தமிழ்நாட்டு மருத்துவக் கல்லூரிகள்
எலன் இலைன்சு

**எலன் இலைன்சு** *(Helen Lines)* (இறப்பு: 2001) ஓர் அமெரிக்கப் பயில்நிலை வானியலாளர் ஆவார். தொடக்கத்தில் இவர் வான் ஒளிப்படவியலாளராகவும் ஆழ்விண்வெளி நோக்கீட்டாளராகவும் இருந்தார். இவர் பீனிக்சு வானியல் கழகத்தின் தொடக்கநிலை உறுப்பினர்களில் ஒருவராவார். இவர் அமெரிக்க மாறு விண்மீன் நோக்கீட்டாளர் கழகத்தின் உறுப்பினரும் ஆவார். இவரும் இவரது கணவராகிய இரிச்சர்டு டி. இலைன்சும் அரிசோனாவில் அமைந்த மேயரில் ஒரு சிறிய வான்காணகத்தை நிறுவினர். இவர் 1992 இல் மாறும் விண்மீன்களின் ஒளியளவியல் பணிக்காகப் பசிபிக் வானியல் கழகத்தின் பயில்நிலை வானியலாளர் சாதனை விருதைப் பெற்றார்.

## மேற்கோள்கள்
*Saguaro Astronomy Club: The Passing of Richard Lines 
*Amateur Achievement Award winners
*History of Phoenix Astronomical Society 

பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:2001 இறப்புகள்
மார்கரித்தா கிர்ச்

**மார்கரித்தா கிர்ச்** *(Margaretha Kirch)* (பிறப்பு: 1703, இறப்பு: 1744 க்குப் பின்) ஒரு செருமானிய வானியலாலர் ஆவார்.

இவர் கோட்பிரீடு கிர்ச், மரியா மார்கரித்தா கிர்ச் ஆகியோரின் மகளும் கிறிசுட்டிபிரீடு கிர்ச்சின் உடன்பிறப்பும் ஆவார். இவரும் கிறிசுட்டிபிர்ரீடு கிர்ச்சும் பத்து அகவை முதலே வானியலைக் கற்றனர். இருவருமே தம் அண்ணனாகிய கிர்ச்சுக்கு உதவியாளராகப் பணியாற்றினர். இவர் கணக்கீடுகளைச் செய்த்தோடு கிறிசுட்டிபிரீடு கிர்ச்சுக்கு நோக்கீடுகளிலும் உதவிபுரிந்தார்.

## மேற்கோள்கள்
* M. Ogilvie, J. Harvey (Ed.): *The BIOGRAPHICAL DICTIONARY of WOMEN in SCIENCE – Pioneering Lives from Ancient Times to the Mid-20th Century: Volume 1 A-K*. Routledge, New York and London 2000, , S. 1774-1775.
* R. Wielen, Thomas Hockey (Ed.): Bibliographical Encyclopedia of Astronomers. Springer, New York, 2007, , S. 638.
* D. A. J. Seargent: The Greatest Comets in History: Broom Stars and Celestial Scimitars. Springer, New York, 2009, , S. 116-119.

பகுப்பு:செருமானிய வானியலாளர்கள்
பகுப்பு:பெண் வானியலாளர்கள்
பகுப்பு:1703 பிறப்புகள்
பகுப்பு:18-ஆம் நூற்றாண்டு இறப்புகள்
பகுப்பு:செருமானியப் பெண் அறிவியலாளர்கள்
கூட்டுப் புழுக்கள் (திரைப்படம்)

**கூட்டுப் புழுக்கள்** (*Koottu Puzhukkal*) என்பது 1987 ஆவது ஆண்டில் ஆர். சி. சக்தி இயக்கத்தில் வெளியான ஒரு இந்தியத் தமிழ்த் திரைப்படமாகும்.
எம். சுந்தர்ராஜன், ஜி. எம். ரங்க ராசு இணைந்து தயாரித்த இத்திரைப்படத்தில் ரகுவரன், அமலா, சந்திரசேகர் ஆகியோர் முக்கிய வேடங்களில் நடித்திருந்தனர். இது நேர்மையான ஒருவரின் காதல் கதையைப் பற்றிய திரைப்படமாகும்.

## நடிகர்கள்
*ரகுவரன்
*அமலா
*சரிதா 
*சந்திரசேகர்
*ஒய். விஜயா

## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை புலமைப்பித்தன், முத்துலிங்கம், நா. காமராசன், உமா கண்ணதாசன் ஆகியோர் எழுதியிருந்தனர்.

## மேற்கோள்கள்

## வெளி இணைப்புகள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:சரிதா நடித்த திரைப்படங்கள்
விழித்திரு (திரைப்படம்)

**விழித்திரு** என்பது 2017 ஆவது ஆண்டில் வெளியான ஒரு திகில் கலந்த தமிழ்த் திரைப்படமாகும். இத்திரைப்படததை, *[[அவள் பெயர் தமிழரசி]]* திரைப்படத்தின் மூலமாக இயக்குநராக அறிமுகமான மீரா கதிரவன் இயக்கியிருந்தார். 2012 ஆவது ஆண்டில் படப்பிடிப்பு தொடங்கப்பட்ட இத்திரைப்படம் சில ஆண்டுகள் தாமதத்திற்குப் பிறகு 2017 ஆவது ஆண்டில் வெளியானது.

## நடிகர்கள்
* கிருஷ்ணா குலசேகரன் - முத்துக்குமார்
* விதார்த் - சந்திர பாபு
* சாய் தன்சிகா - சரோஜா தேவி
* வெங்கட் பிரபு - திலீபன்
* ராகுல் பாஸ்கரன் - விக்ரம்
* தம்பி ராமையா
* எஸ். பி. பி. சரண் - செய்தி நிருபர்
* நாகேந்திர பாபு - காவல் ஆணையாளர்
* அபிநயா ரேடியோ சிட்டி தொகுப்பாளர்
* எரிகா பெர்னாண்டஸ்
* சுதா சந்திரன் - விஜயலட்சுமி
* சாரா அர்ஜுன்
* அருண் மோழி மாணிக்கம் - சிறப்புத் தோற்றம்
* டி. ராஜேந்தர் - சிறப்புத் தோற்றம்

## பாடல்கள்
தொடக்கத்தில் யுவன் சங்கர் ராஜா இசையமைப்பதாக அறிவிக்கப்பட்டது, எனினும், பின்னர் சத்தியன் மகாலிங்கம் இசையமைப்பாளராக அறிவிக்கப்பட்டார்.

## மேற்கோள்கள்

## வெளியிணைப்புகள்
* 

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தம்பி ராமையா நடித்த திரைப்படங்கள்
நாடு அதை நாடு

**நாடு அதை நாடு** (*Naadu Adhai Naadu*) என்பது 1991 ஆவது ஆண்டில் இராமதிலக இராசன் இயக்கத்தில் வெளியான ஒரு இந்தியத் தமிழ்த் திரைப்படமாகும். எம். விசாலாட்சி, எசு. விசாலாட்சி இணைந்து தயாரித்த இத்திரைப்படத்தில் ராமராஜன், ஐசுவர்யா, சந்திரசேகர், சுலோச்சனா, கவுண்டமணி, செந்தில் ஆகியோர் முக்கிய வேடங்களில் நடித்திருந்தனர். தேவா இத்திரைப்படத்திற்கு இசையமைத்திருந்தார்.

## நடிகர்கள்

*ராமராஜன்
*ரூபினி
*சித்ரா
*இராமி ரெட்டி
*கவுண்டமணி
*செந்தில்
*சாமிக்கண்ணு
*சேது விநாயகம்
*கரிக்கோல் ராஜ்
*உசிலை மணி
*டைப்பிஸ்ட் கோபு
*பாசுமணி
*பூபதி
*டி. கே. எசு. நடராசன்
*சிவராமன்
*வெள்ளை சுப்பையா
*கருப்பு சுப்பையா
*பாணுதாசன்
*அ. அ. நாதன்
*பெரிய கருப்புத் தேவர்
*அனுசா

## மேற்கோள்கள்

## வெளி இணைப்புகள்
* 

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:ராமராஜன் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
கெம்மா இலாவெண்டெர்

**கெம்மா இலாவெண்டெர்** *(Gemma Lavender)* (பிறப்பு: 13 செப்டம்பர் 1986) ஒரு பிரித்தானிய வானியலாளரும் எழுத்தாளரும் இதழியலாளரும் ஆவார். இவர் இப்போது  *All About Space* இதழின் பதிப்பாசிரியராக உள்ளார். இது பெரும்பிரித்தானியா, பவுர்னேமவுத் பிரித்தானிய வெளியீட்டாளர் வெளியிடும் அறிவியல் மாத இதழாகும்.

## சொந்த வாழ்க்கை
இலாவெண்டெர் கெண்டில் உள்ள சாத்தமில் பிறந்தார். பிறகு வேல்சு பெம்புரோக்சயருக்கு இளம் அகவையிலேயே இடம் மாறினார். அங்கு வைட்லாந்தில் உள்ள இசுகோல் திப்ரின் தாப் பள்ளியில் படித்தார். பின்னர்  கார்திப் பல்கலைக்கழகத்தில் வானியற்பியலில் மூதியற்பியல் பட்டம் பெற்றார். இவர் இயற்பியல் நிறுவனத்தின் வானியல் இன்று இதழோடு தொடர்பில் உள்ளார். நாசாவிலும் எழுத்தாளராக பணிபுரிகிறார். இவர் 2011 இல் அரசு வானியல் கழகத்தில் ஆய்வுறுப்பினராகத் தேர்வு செய்யப்பட்டுள்ளார்.

## மேற்கோள்கள்

பகுப்பு:1986 பிறப்புகள்
பகுப்பு:பிரித்தானிய வானியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
இனிய உறவு பூத்தது

**இனிய உறவு பூத்தது** (*Iniya Uravu Poothathu*) என்பது 1987 ஆம் ஆண்டு அக்டோபர் மாதம் 21 ஆம் நாளன்று  வெளியான ஓர் இந்தியத் தமிழ்த் திரைப்படமாகும். சி. வி. சிறீதர் இயக்கிய இத்திரைப்படத்தில் சுரேஷ், நதியா ஆகியோர் முக்கிய வேடங்களில் நடித்திருந்தனர்.

## நடிகர்கள்
* சுரேஷ்
* நதியா
* எஸ். வி. சேகர் 
* சோ ராமசாமி

## பாடல்கள்
இத்திரைப்படத்திற்கு இளையராஜா இசையமைத்திருந்தார். இத்திரைப்படத்தில் இடம் பெற்ற பாடல்களை கவிஞர் வாலி எழுதியிருந்தார்.

## மேற்கோள்கள்

## வெளியிணைப்புகள்
* 

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ஸ்ரீதர் இயக்கிய தமிழ்த் திரைப்படங்கள்
பகுப்பு:நதியா நடித்த திரைப்படங்கள்
சத்தியன் மகாலிங்கம்

**சத்யன்** (*Sathyan*) என்றறியப்படும் **சத்தியன் மகாலிங்கம்** இந்தியத் திரைப்படப் பின்னணிப் பாடகரும் இசையமைப்பாளரும் ஆவார். வசூல்ராஜா எம்.பி.பி.எஸ் திரைப்படத்தில் இடம்பெற்ற *கலக்கப்போவது யாரு* என்ற பாடல், *[[அறிந்தும் அறியாமலும்]]* திரைப்படத்தில் இடம்பெற்ற *சில் சில்* என்ற பாடல், *[[பாஸ் என்கிற பாஸ்கரன்]]* திரைப்படத்தில் இடம்பெற்ற தலைப்புப் பாடல் போன்ற வெற்றிப் பாடல்களைப் பாடியதன் மூலமாக புகழ்பெற்றார்.

## திரைப்பட விவரம்
### பாடிய பாடல்கள்
கீழ்க்காண்பவை, சத்தியன் பாடிய வெற்றிப் பாடல்களின் பட்டியலாகும். இது முழுமையான பட்டியல் அல்ல.

## மேற்கோள்கள்,

## வெளியிணைப்புகள்
* 

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:சென்னைப் பாடகர்கள்
எடித் கெல்மன்

**எடித் கெல்மன்** *(Edith Kellman)* (ஏப்பிரல் 4, 1911, வால்வர்த், விசுகான்சின் – மே 11, 2007, வால்வர்த், விசுகான்சின்) ஓர் அமெரிக்க வானியலாளர் ஆவார். இவர் யெர்க்கேசு உடுக்கண வகைபாட்டு முறைக்காகப்  பெயர்பெற்றவர். இது MKK அமைப்பு எனவும் வழங்கப்படுகிறது.

## இளமையும் கல்வியும்
இவர் 1911 ஏப்பிரல் 4 இல் விசுகான்சினில் உள்ள வால்வர்த்தில் பிறந்தார். இவரது தந்தையார் உலூத்விக் ஆவார். இவரின் தாயார் எலன் இலாவெண்டெர் கெல்மன் ஆவார். இவர் இல்லினாயிசில் உள்ள வீட்டன் கல்லூரியில் படித்தார்.

## வாழ்க்கைப்பணி
இவர் யெர்க்கேசு வான்காணகத்தில் ஒளிப்பட உதவியாளராகப் பணிபுரிந்தார்.இங்கு இவர் வில்லியம் மார்கனுடனும் பிலிப் கெனானுடனும் இணைந்து யெர்க்கேசு விண்மீன் வகைபாட்டு முறையை உருவாக்கினார். அந்த வான்காணகத்தை விட்டு சென்றதும், வில்லியம் பே உயர்நிலைப் பள்ளியில் கணிதவியல் கற்பித்தார். MKK வகைபாட்டு முறை 1943 இல் அறிமுகப்படுத்தப்பட்டது. இம்முறையை மார்கனும் கெனானும் கெல்மனும் பயன்படுத்தி, ஓ, பீ வின்மீன்களைக் கொண்டு  நம் பால்வெளியாகிய பால்வழியின் சுருள் கட்டமைப்பைப் படம் வரைந்தனர். இதன் திருத்திய வடிவம் இன்றும் விண்மீன்களின் வகைபாட்டில் பயன்படுகிறது.

## மேற்கோள்கள்

பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:1911 பிறப்புகள்
பகுப்பு:2007 இறப்புகள்
கே. எஸ். பகவான்

**கே.எஸ். பகவான்**  என்பவர் இந்தியப்  பகுத்தறிவாளர்,  கன்னட எழுத்தாளர்,  மொழிபெயர்ப்பாளர் மற்றும் ஒய்வு பெற்ற பேராசிரியர் ஆவார். இந்துமத புராணங்கள் பற்றியும் இந்திய நாகரீகம் பண்பாடு பற்றியும் நூல்கள் எழுதியுள்ளார். ஆங்கில நாடக மேதை வில்லியம் சேக்சுபியரின் படைப்புகளான ஜூலியஸ் ஸீஸர்  ஹாம்லெட் ஆகியவற்றை மொழிபெயர்த்துள்ளார். இவர் பல விருதுகளைப் பெற்றுள்ளார்.

## படிப்பும் பணிகளும்

மைசூர் பல்கலைக் கழகத்தில் ஆங்கில மொழியில் முதுகலைப்  பட்டம் பெற்ற கே எஸ் பகவான் மைசூரில் உள்ள மகாராஜா கல்லூரியில் ஆங்கில ஆசிரியராகப் பணி புரிந்தார். அக்காலத்தில் எழுத்தாளராகவும் மொழிபெயர்பாளராகவும் ஆனார். 8 ஆம் நூற்றாண் டில் வாழ்ந்த ஆதி சங்கராச்சாரியாரின் பிற்போக்குத் தத்துவம் என்ற பெயரில் நூல் ஒன்றை எழுதினார். சாதிய அமைப்பு, பெண்களுக்குக் கல்வி மறுப்பு, ஒடுக்கப்பட்டோர் தாழ்த்தப்பட்டோர் ஆகியவற்றின் மீது சங்கராச்சாரியார் கொண்டிருந்த நிலைப்பாடு மற்றும் இந்துக்கள்  புத்தர் விகார்களை இடித்த வரலாறு போன்றவற்றை அந்த நூலில் பகவான் எழுதினார். இதன் காரணமாக இந்து மத ஆதரவாளர்கள் இவரைக் கண்டித்தனர். இவருடைய உயிருக்கும் அச்சுறுத்தல் ஏற்பட்டது. மேலும் பல நூல்களை கன்னடத்தில் படைத்தார். வில்லியம் சேக்சுபியரின் ஆங்கில நாடகங்களான  மெர்ச்சண்ட் ஆப் வெனிஸ்  ஜூலியஸ் ஸீஸர் ஹாம்லெட் ஒதெல்லோ போன்றவற்றைக் கன்னடத்தில் மொழி ஆக்கம் செய்தார்.
2013 ஆம் ஆண்டுக்குரிய கருநாடக சாகித்திய அகாதமி  வாணாள் சாதனை  விருதுக்கு இவர் தேர்ந்தெடுக்கப்பட்டார்.

## விருதுகள்

* காவ்யானந்த விருது (1982)
* குவெம்பு பரிசு (1985)
* ராஜ்யோத்சவ பிரசாஸ்தி (1999)
* நாட சேதன விருது (2003)
* கவிஞர் குவெம்பு நூறறாண்டு விருது (2004)
* கர்நாடக நாடக அகாதமி விருது (2007)
* குவெம்பு விருது (2011)
* சூன்ய பிட பிரசாஸ்தி (2011)
* சாகித்திய கலாரத்ன விருது (2011)
* கர்நாடக சாகித்திய அகாதமி விருது (2013)
* லோகாயதா விருது (2014)
* கர்நாடக கிரந்தி ரத்ன விருது (2015)

## மேற்கோள்

பகுப்பு:பகுத்தறிவாளர்கள்
பகுப்பு:1945 பிறப்புகள்
கிளேர் எல்லன் மேக்சு

**கிளேர் எல்லன் மேக்சு** *(Claire Ellen Max)* (பிறப்பு: செப்டம்பர் 29, 1946) சாந்தா குர்ரூசில் உள்ள கலிபோர்னியா பல்கலைக்கழகத்தில் வானியல், வானியற்பியல் பேராசிரியராக உள்ளார். இவர் இலிக் வான்காணகத்தோடும் இணைந்துள்ளார். இவர் அப்பல்கலைக்கழகத்தின் தகவமைப்பு ஒளியியல் மையத்தின் இயக்குநரும் ஆவார் . இவர் 1968 இல் வானியலில் கலையிளவல் பட்டத்தை ஆர்வார்டு பல்கலைக்கழகத்தில் இருந்து பெற்றார். இவர் 1972 இல் பிரின்சுடன் பல்கலைக்கழகத்தில் வானியற்பியலில் முனைவர் பட்டமும் பெற்றார்.

## மேற்கோள்கள்

## வெளி இணைப்புகள்
* Dr. Max's page @ UCSC
* UC Santa Cruz article about Claire Max
* The Center for Adaptive Optics
* 
## மேற்கோள்கள்

பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:1946 பிறப்புகள்
பகுப்பு:வாழும் மக்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
டிராஃபிக் ராமசாமி (திரைப்படம்)

**டிராஃபிக் ராமசாமி**  (Traffic Ramasamy) என்பது 2018 ஆம் ஆண்டில் வெளிவந்த ஓர் இந்தியத் தமிழ்த் திரைப்படம் ஆகும்.

## நடிகர்கள்
* எஸ். ஏ. சந்திரசேகர்
* ரோகிணி 
* பிரகாஷ் ராஜ் 
*உபசனா ஆர். சி
* ஆர். கே. சுரேஷ்
* அம்பிகா 
* சேத்தன் 
* இமான் அண்ணாச்சி 
* சார்லஸ் வினோத்
* மோகன் வி ராமன் 
* மதன் பாப்

### சிறப்புத் தோற்றம்
* விஜய் ஆன்டனி
* மனோபாலா 
* சீமான் 
* குஷ்பூ 
* எஸ். வி. சேகர்

## வெளி இணைப்புகள்
* 

## மேற்கோள்கள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
ஏ. ஜி. நூரனி

**ஏ. ஜி. நூரனி** (Abdul Gafoor Abdul Majeed Noorani, 16 செப்டம்பர் 1930 – 29 ஆகத்து 2024) என்பவர் இந்திய வழக்கறிஞர், வரலாற்றாளர், நூலாசிரியர் ஆவார். இந்திய உச்ச நீதிமன்றத்திலும் மும்பை உயர் நீதிமன்றத்திலும் வழக்குரைஞராக வழக்காடியவர். இந்திய அரசியல் சட்டத்தில் பரந்து பட்ட அறிவு கொண்டவர் என மதிக்கப்பட்டவர்.

## எழுத்தாளர் மற்றும் நூலாசிரியர்
மும்பையில் பிறந்த இவர் அரசுப் பள்ளியில் பயின்று பின்னர் மும்பை அரசு சட்டக் கல்லூரியில் சட்டக் கல்வியில் தேர்ந்தார். இந்துஸ்தான் டைம்ஸ், தி இந்து,  டாண்,  தி ஸ்டேட்ஸ்மன், பிரண்ட்லைன், எக்கனாமிக் அண்ட் பொலிட்டிகல் வீக்கிலி போன்ற நாளிதழ்களிலும் வார, மாத இதழ்களிலும் எழுதி வந்தார். அரசியல், சமூகம்  மற்றும் சட்டச் சிக்கல்கள் தொடர்பான கட்டுரைகளை  இவற்றில் எழுதினார்.
காசுமீர சிக்கல், ஜனாதிபதி ஆட்சி முறை, பகத்சிங் விசாரணை, இராட்டிரிய சுயம் சேவக் சங்கம் , பாரதிய சனதா கட்சி ஆசியப் பாதுகாப்புக்கு பிரஸ்னவ் திட்டம்,  பத்ருதீன் தியாப்ஜி, சாகிர் உசேன் ஆகியோரின் வரலாறுகள், இந்திய விடுதலைப் போராட்டத்தில் ஜின்னாவும் திலகரும்  போன்ற நூல்களை எழுதி வெளியிட்டார்.

## படைப்புகள்
* *The Destruction of Hyderabad* (2014), 
* *The Kashmir Dispute 1947-2012*, 2 Volume set (editor, 2013), , 
* *Islam, South Asia and the Cold War* (2012)
* *Article 370: A Constitutional History of Jammu and Kashmir* (2011)
* *Jinnah and Tilak: Comrades in the Freedom Struggle* (2010)
* *India–China Boundary Problem 1846–1947: History and Diplomacy* (2010), 
**The RSS and the BJP:A Division of Labour*(2008), 
* *Indian Political Trials 1775–1947* (2006), 
* *Constitutional Questions and Citizens’ Rights* (2006)
* *The Trial of Bhagat Singh: Politics of Justice* (2005), 
* *The Muslims of India: A Documentary Record* (editor, 2003)
* *Islam and Jihad: Prejudice versus Reality* (2002) 
* *The Babri Masjid Question 1528–2003: ‘A Matter of National Honour’*, in two volumes (2003).
* *Constitutional Questions in India: The President, Parliament and the States* (2002), 
* *Savarkar and Hindutva* (2002), 

## மேற்கோள்கள்

பகுப்பு:வரலாற்றாளர்கள்
பகுப்பு:இந்திய எழுத்தாளர்கள்
பகுப்பு:1930 பிறப்புகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:2024 இறப்புகள்
புத்தம், இந்தியா

**புத்தம்** (**Buddam** or **Buddham**), இந்தியாவின் ஆந்திரப் பிரதேச மாநிலத்தில், குண்டூர் மாவட்டத்தில் உள்ள பௌத்தத் தொல்லியல் கிராமம் ஆகும்.

இக்கிராமத்தில் இந்தியத் தொல்லியல் ஆய்வகம் அகழாய்வு செய்த போது கண்டெடுக்கப்பட்ட பல பௌத்த நினைவுச் சின்னங்கள் அமராவதி மற்றும் ஐதராபாத் தொல்லியல் அருங்காட்சியகங்களில் காட்சிக்கு வைக்கப்பட்டுள்ளது.  
 
19ம் நூற்றாண்டில் இக்கிராமத்தை அகழாய்வு செய்த போது, கிபி எட்டாம் நூற்றாண்டு காலத்திய கௌதம புத்தரின் சிலை கண்டெடுக்கப்பட்டது. இந்த சிலை தற்போது பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது..

## இதனையும் காணக
* பௌத்த தொல்லியற்களங்கள்
* பௌத்த யாத்திரைத் தலங்கள்

## மேற்கோள்கள்
 

## வெளி இணைப்புகள்

பகுப்பு:பௌத்த யாத்திரைத் தலங்கள்
 
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
பகுப்பு:ஆந்திர ஊர்களும் நகரங்களும்
சாலிகுண்டம்

**சாலிகுண்டம்** (**Salihundam,**) வரலாற்று முக்கியத்துவம் வாய்ந்ததும், பௌத்த நினைவுச் சின்னங்கள் கொண்டதுமான பண்டைய கிராமம் ஆகும். மலையில் உள்ள இக்கிராமம், வம்சதாரா ஆற்றின் தென் கரையில் உள்ளது.  சிறீகாகுளம் நகரத்திலிருந்து 14 மைல் தொலைவில் உள்ளது.

1919ல் சாலிகுண்டம் கிராமத்தை அகழாய்வு செய்த போது, நான்கு பௌத்த தூபிகளும், விகாரைகளும், பௌத்த நினைவுப் பொருட்கள் கொண்ட பேழைகளும், பௌத்த சமய தேவதைகளான தாரா உள்ளிட்ட சிலைகளும் கண்டெடுக்கப்பட்டது. இவிடத்தில் கண்டெடுக்கப்பட்ட மகாயானம், தேரவாதம் மற்றும் வஜ்ஜிராயனப் பௌத்தப் பிரிவுகளைச் சேர்ந்த நினைவுச் சின்னங்கள்,  கிபி 2ஆம் நூற்றாண்டு முதல் கிபி 12ஆம் நூற்றாண்டு வரையிலான காலத்தவைகள் ஆகும்.

## இதனையும் காணக
* பௌத்த தொல்லியற்களங்கள்
* பௌத்த யாத்திரைத் தலங்கள்

## மேற்கோள்கள்

## வெளி இணைப்புகள்
* சாலிகுண்டம் பௌத்த தொல்லியல் களம்  - காணொளி
*  சாலிகுண்டம் தொல்லியல் அருங்காட்சியகத்தின் பௌத்த, சமண மற்றும் இந்து நினைவுச்சின்னங்கள்

பகுப்பு:ஆந்திரப் பிரதேசத்தில் உள்ள தொல்லியல் தளங்கள்
பகுப்பு:ஆந்திர ஊர்களும் நகரங்களும்
பகுப்பு:சிறீகாகுளம் மாவட்டம்
பிரான்செசு உலோவாட்டர்

**பிரான்செசு உலோவாட்டர்** *(Frances Lowater)* (1871? - 1956) ஒரு பிரித்தானிய அமெரிக்க இயற்பியலாளரும் வானியலாளரும் ஆவார். இவர் இங்கிலாந்தில் நாட்டிங்காமில் உள்ள பல்கலைக்கழகக் கல்லூரியிலும் கேம்பிரிட்ஜில் உள்ள நியூன்காம் கல்லூரியலும் படித்து தன் இளவல் பட்டத்தைப் பெற்றார். இவர் பின்னர் அமெரிக்காவுக்கு இடம்பெயர்ந்து பிரின் மாவர் கல்லூரியில் தன் முனைவர் பட்டத்தை 1906 இல் பெற்றார். இவர் த்ன் முனைவர் பட்ட ஆய்வின்போது இயற்பியல் ஆய்வக விளக்குநராகச் சேர்ந்து 1910 வரை தொடர்ந்து அப்பதவியில் இருந்தார். இவர் ஓராண்டு இல்லினாயிசில் அமைந்த வெசுட்டுபீல்டு கல்லூரியில் பணிபுரிந்தார். இவர் நான்காண்டுகளிராக்போர்டு கல்லூரியில் பணிபுரிந்தார். பிறகு வெல்லெசுலி கல்லூரிக்குச் சென்று தன் வாழ்க்கைப்பணி முழுவதும் அங்கேயே கழித்தார். இடையில்1910 முதல் 1911 வரை ஒராண்டுக்கு வெசுட்டர்ன் மகளிர் கல்லூரியல் கல்வி பயிற்றுவித்துள்ளார்.

இவரது கதிர்நிரல் வரைவு ஆராய்ச்சி மீரா, ஆர் இலியோனிசு, ஆர் செர்பெண்டிசு, டீ செபீ ஆகிய விண்மீன்களில் நடத்தப்பட்டது.  இவர் கந்தக ஈராக்சைடு உட்கவர் கதிர்நிரல்களை ஆய்வு செய்தார். இவர் தன் ஆய்வை யெர்க்கேசு வான்காணகத்தில் மேற்கொண்டார். இவர் அரசு வானியல் கழகத்திலும் இலண்டன் இயற்பியல் கழகத்திலும் ஆய்வுறுப்பினர் ஆவார்.  இவர் இலண்டன் இயற்பியல் கழகத்தின் *இயற்பியல் முன்னேற்ற அறிக்கை* மூன்றாம் தொகுதியை வில்பிரீடு பாசில்மன் உடன் இணைந்து வெளியிட உதவினார்; இவர் அரசு நிறுவனத்துக்கும் உறுப்பினராகத் தேர்வு செய்யப்பட்டார். இவர்1956 இல் இறந்தார்.
## மேற்கோள்கள்

## வெளி இணைப்புகள்
* 

பகுப்பு:ஆங்கிலேய இயற்பியலாளர்கள்
பகுப்பு:அமெரிக்க இயற்பியலாளர்கள்
பகுப்பு:ஆங்கிலேய வானியலாளர்கள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:1871 பிறப்புகள்
பகுப்பு:1956 இறப்புகள்
புளோரன்சு பார்த்தீனியா இலெவிசு

**புளோரன்சு பார்த்தீனியா இலெவிசு** *(Florence Parthenia Lewis)* (செப்டம்பர் 24, 1877 – கிடைக்கவில்லை) ஓர் அமெரிக்க கணிதவியலாளரும் வானியலாளரும் ஆவார்.

## இளமையும் கல்வியும்
இவர் கான்சாசைச் சேர்ந்த இசுகாட்டில் பிறந்தார். இவர் ஆசுட்டீனில் உள்ள டெக்சாசு பல்கலைக்கழகத்தில் சேர்ந்து 1897 இல் தன் இளவை பட்டத்தைப் பெற்றார். இராடுகிளிப் கல்லூரியில் த முதுவர் பட்டத்தை 1906 இல் பெற்றார். இவர் தன் முனைவர் பட்டத்தை வானியலிலும் கணிதவியலிலும் ஜான் ஆப்கின்சு பல்கலைக்கழகத்தில் பெற்றார்.

## வாழ்க்கையும் ஆராய்ச்சியும்

இவர் தன் வாழ்க்கைப்பணி முழுவதும் தான் 1908 இல் பயிற்றுநராகச் சேர்ந்து பேராசிரியராகி கவுச்சர் கல்லூரியிலேயே 1938 இல் தகைமைப் பெராசிரியருமாகிப் பணிபுரிந்தார். இவர் இயற்கணித மாறிலிகளின் வடிவியல் விளக்கத்துக்காகப் பெயர்பெற்றவர் ஆவார்.

## தகைமைகளும் விருதுகளும்

இவர் அமெரிக்கக் கணிதவியல் கழகத்தில் நீண்ட காலம் உறுப்பினராக இருந்துள்ளார். இவர் 1919 முதல் 1922 வரை நகரமன்ற உறுப்பினராகவும் இருந்துள்ளார். இவர் அமெரிக்க வானியல் கழகத்திலும் பசிபிக் வானியல் கழகத்திலும் உறுப்பினராக இருந்துள்ளார்.

## மேற்கோள்கள்


பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் கணிதவியலாளர்கள்
பகுப்பு:பெண் வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:1877 பிறப்புகள்
பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
மத்திசன்–பப்பாபெத்ரு–டிக்சன் சமன்பாடுகள்

இயற்பியலில், குறிப்பாக பொதுச் சார்புக் கோட்பாடில், **மத்திசன்–பப்பாபெத்ரு–டிக்சன் சமன்பாடுகள்** (*Mathisson–Papapetrou–Dixon equations*) ஈர்ப்புப் புலம் ஒன்றில் செல்லும் தன்னைத்தானே சுழலும் விண்பொருளின் இயக்கத்தை விவரிக்கின்றன.

இச்சமன்பாடுகளை மைரன் மெத்திசன், டபிள்யூ. டி. டிக்சன், அகிலெசு பப்பாபெத்ரு எனும் இயற்பியலாளர்கள் தனித்தனியாக வெவ்வேறு காலகட்டங்களில் கோட்பாட்டளவில் கண்டறிந்தனர். ஆகையால், அவர்களின் பெயராலேயே  இச்சமன்பாடு அழைக்கப்பெறுகிறது.

m  நிறையுள்ள ஒரு விண்பொருளொன்றின் இயக்கத்தை, கீழ்க்காணும் பண்புரு சமன்பாடுகளின் மூலம் காணலாம்.

{ds} \right) = -\frac{1}{2}u^\pi S^{\rho\sigma} R^\lambda{}_{\pi\rho\sigma}

\frac{DS^{\mu\nu}}{ds} + u^\mu u_\sigma \frac{DS^{\nu\sigma}}{ds} - u^\nu u_\sigma \frac{DS^{\mu\sigma}}{ds} = 0
|cellpadding= 6
|border = 1
|border colour = black
|background colour=white}}

இங்கு,
:\lambda, \mu, \nu, \pi, \rho, \sigma என்பன ஐன்சுடைன் கூட்டுக்குறிகள் 
:u என்பது 4-திசையன் திசைவேகம் (*four velocity*)
:S சுழற்சிப் பண்புரு (*spin tensor*)
:R இரீமன் வளைப்பண்புரு (*Riemann curvature tensor*)
:D என்பது ஆயஞ்சாரா வகைக்கெழு இயக்கி அல்லது இணைமாறற்பெறுதி (*covariant derivative*)
:s நேரவெளிப் படுகையின் தொடுகோட்டுவெளித் துணையலகு (*affine parameter*)

## மத்திசன்-பப்பாபெத்ரு சமன்பாடுகள்
*m* திணிவுள்ள துணிக்கை ஒன்றின் **மத்திசன்-பப்பாபெத்ரு சமன்பாடுகள்** பின்வருமாறு:

{ds} + u^\mu u_\sigma \frac{DS^{\nu\sigma}}{ds} - u^\nu u_\sigma \frac{DS^{\mu\sigma}}{ds} = 0
|cellpadding= 6
|border = 1
|border colour = black
|background colour=white}}

## மேற்கோள்கள்

பகுப்பு:சமன்பாடுகள்
பகுப்பு:பொதுச் சார்புக் கோட்பாடு
நிர்மலா (புதினம்)

***நிர்மலா Nirmala*** ( (தூய்மை) அல்லது இரண்டாவது மனைவி ) என்பது இந்தி புனைவுப் புதினம் (இலக்கியம்) ஆகும். இதனை இந்தி மற்றும் உருது மொழி எழுத்தாளரான பிரேம் சந்த் எழுதியுள்ளார். இந்த மிகை உணர்ச்சி புதினம் நிர்மலா எனும் கதாப்பாத்திரத்தை மையமாகக் கொண்டது. நிர்மலா எனும் இளம் பெண் தனது விருப்பத்திற்கு எதிராக தனது தந்தை வயதுடையவர்க்கு திருமணம் செய்துவைக்கப்படுகிறார். 

இந்தப் புதினம் 1927 ஆம் ஆண்டில் வெளியானது. இந்தக் கதையானது வரதட்சணை மற்றும் பொருந்தாத் திருமணம் (வயது வித்தியாசம்) போன்ற பிரச்சினைகள் பற்றி விவரிக்கிறது. 1920 களில் சமூக சீர்திருத்தம் தேவைப்பட்ட நாட்களில் அதற்கான முயற்சியாக இந்தப் புதினம் அமைந்தது. பல அறிஞர்களால் இந்தப் புதினம் மொழிபெயர்க்கப்பட்டுள்ளது. 1988 இல் **இரண்டாவது மனைவி**  எனும் பெயரில் டேவிட் ரூபின் முதன் முதலில் மொழிபெயர்த்தார். பின் 1999 இல் நிர்மலா எனும் பெயரிலேயே அலோக் ராய் என்பவர் மொழி பெயர்த்தார். இவர் பிரேம் சந்த் அவர்களின் பேரன் ஆவார்.

## கதைச் சுருக்கம்
உதயபானு லால் என்பவர் ஒரு வழக்கறிஞர். அவர் தன்னுடைய பதினைந்து வயது மகள் நிர்மலாவை பாலச்சந்திர சின்ஹாவின் மகனான புவன்மோகன் சின்ஹாவிற்குத் திருமணம் செய்து வைக்க  நினைக்கிறார். அந்த நேரத்தில் இவரால் சிறை சென்ற இவரின் எதிரியான மதாயி என்பவரால் கொலை செய்யப்படுகிறார். அவர் இறந்ததால், வரதட்சணை கிடைக்காது என்பதனால் பாலச்சந்திர சின்ஹா இந்தத் திருமணம் நடைபெறாது எனக்கூறுகிறார். வறுமையின் காரணமாக நிர்மலாவின் தாய் கல்யாணி, நிர்மலாவை தோதாராம் என்பவருக்கு திருமணம் செய்யது வைக்கிறார். தோதாராம், நிர்மலாவை விட இருபது வயது மூத்தவர். இவர் தனது மனைவிக்கு உடல், உள ரீதியான மகிழ்வைத் தர முற்படுகிறார். ஆனால் இயலவில்லை. நிர்மலாவிற்கும் இவரின் மேல் மதிப்பு மட்டுமே உண்டாகிறது.

தோதாராமின் முதல் திருமணத்தால் அவருக்கு மூன்று ஆண் குழந்தைகள் உள்ளன. இவரின் மூத்தமகனான மன்சராம் என்பவருக்கு , நிர்மலாவை விட ஒரு வயது தான் அதிகம். எனவே தனது மூத்த மகன் மற்றும் நிர்மலாவிற்கும் இடையிலான உறவைப் பற்றி தவறாக சந்தேகிக்கிறார். இதனால் தனது மூத்த மகனை விடுதிக்கு அனுப்பி படிக்க வைக்கிறார். விடுதிச் சூழலின் காரணமாக அவருக்கு உடல்நலமின்மை ஏற்படுகிறது.

மருத்துவமனையில் புவன்மோகன், மன்சராமைக் கவனித்துக்கொள்கிறார். காசநோயின் காரணமாக மன்சராம் இறந்துவிடுகிறார். தனது மகனுடைய இறப்பிற்குத் தாம் தான் காரணம் என நினைத்து வேதனைப்படுகிறார் தோதாராம். அவருடைய இரண்டாவது மகன் ஜியராம் , நிர்மலாவின் நகைகளை எடுத்துக்கொண்டு தலைமறைவாகிறார். பின் ஒருநாள் அவர் தற்கொலை செய்துகொள்கிறார். தோதாராமின் மூன்றாவது மகன் சியாராம் துறவியாகச் செல்வதாக பொய் கூறி வீட்டை விட்டுச் செல்கிறார். பிறகு தோதாராம் தனது மூன்றாவது மகனைத் தேடிச் செல்கிறார்.  

அதேசமயத்தில் புவன்மோகன் , நிர்மலாவின் வாழ்க்கையில் மீண்டும் நுழைந்து அவரை தீ நெறிப்படுத்த நினைக்கிறார். புவனின் மனைவிக்குத் தெரிந்து அவரை கடுமையாகத் திட்டுகிறார். இதனால் மனமுடைந்த புவன்மோகன் சின்ஹா தற்கொலை செய்துகொள்கிறார். தொடர்ச்சியாக நடந்த நிகழ்வுகளாலும், மோசமான உடல்நிலைகளாலும் பாதிக்கப்பட்ட நிர்மலா தனது மகள் ஆஷாவை தோதாராமின் விதவை சகோதரி ருக்குமனியிடம் கொடுத்துவிட்டு இறந்துவிடுகிறார்.

## சான்றுகள்



## வெளியிணைப்புகள்
* கூகிள் பிளேவில்
* கூகிள் நூல்
* निर्मला பி டி எஃப்
பகுப்பு:இந்தி புதினங்கள்
பகுப்பு:1927 நூல்கள்
பகுப்பு:இந்திய நூல்கள்
எலிசபெத் இலாதா

**எலிசபெத் இலாதா** *(Elizabeth Lada)* ஓர் அமெரிக்க வானியலாளர் ஆவார். இவர்தன் ஆய்வில் "வளிம மூலக்கூற்று ஒண்முகில்களில் பொதிந்த முகிழ்நிலை பால்வெளிக் கொத்துகளின் தோற்றம், இயல்புகள், படிமலர்ச்சியில்" ஆர்வம் கொண்டுள்ளார்.
இவருக்கு 1992 இல் வானியலுக்கான ஆன்னி ஜம்ப் கெனான் விருது வழங்கப்பட்டது.  இவர் தனது மேரிலாந்து பல்கலைக்கழகப் பணிகளுக்காக அபுள் ஆய்வுநல்கையும் வென்றுள்ளார். இவருக்கு 1999 இல் தேசிய அறிவியல் அறக்கட்டளையின் வாழ்க்கைப்பணி விருதும் வழங்கப்பட்டது. இவர் 1998 இல் குடியரசுத் தலைவரின் அறிவியலாளர், பொறியியலாளர்களுக்கான தொடக்க வாழ்க்கைப்பணி விருதும் பெற்றுள்ளார்.
 
## வாழ்க்கை
இவர் 1983 இல் யேல் பல்கலைக்கழகத்தில் இருந்து இயற்பியலில் இளமறிவியல் பட்டம் பெற்றார். இவர் 1990 இல் டெக்சாசு பல்கலைக்கழகத்தில் வானியலில் முனைவர் பட்டம் பெற்றார்.  Lada is currently Professor of Astronomy at the University of Florida.

## மேற்கோள்கள்

பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
பகுப்பு:யேல் பல்கலைக்கழக முன்னாள் மாணவர்கள்
காவியத் தலைவன் (1992 திரைப்படம்)

**காவியத் தலைவன்** (*Kaviya Thalaivan (1992 film*)) என்பது 1992 ஆவது ஆண்டில் வெளியான ஒரு தமிழ்த் திரைப்படமாகும். கே. எஸ். கோபாலகிருஷ்ணன் இயக்கிய இத்திரைப்படத்தில் விஜயகாந்த் பானுப்பிரியா ஆகியோர் முக்கிய வேடங்களில் நடித்திருந்தனர். அரவிந்த் சித்தார்த்தா இசையமைத்த இத்திரைப்படம் 1992 நவம்பர் 25 அன்று வெளியானது.

## நடிகர்கள்
*விசயகாந்து 
*பானுப்ரியா (நடிகை) 
*மா. நா. நம்பியார் 
*மனோரமா (நடிகை)
*மஞ்சுளா விஜயகுமார் 
*சந்திரசேகர் (நடிகர்)
*நாசர் (நடிகர்)
*சார்லி 
*சி. ஆர். சரஸ்வதி 
*ஏ. ஆர். சீனிவாசன் 
*ஆர். நீலகண்டன்

## மேற்கோள்கள்

## வெளியிணைப்புகள்
*

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
ஐரோப்பிய ராபின்

**ஐரோப்பிய ராபின்** (European robin) அல்லது **ஐரோப்பிய ரொபின்** (இலங்கை வழக்கு) என்பது, பூச்சியுண்ணும், மரக்கிளைகளில் தங்கும், ஒரு சிறிய பறவை. மார்பு செந்நிறமாக இருப்பதால் இதைப் பிரித்தானியத் தீவுகளில் **ராபின் ரெட்பிரெஸ்ட்** எனவும் அழைப்பர். இது முன்னர் "திறசு" (thrush) குடும்பத்தில் (தேர்டிடே) வகைப்படுத்தப்பட்டிருந்தது. இப்போது இது ஒரு பழைய உலக ஈபிடிப்பான்  எனக் கருதப்படுகிறது. இது 12.5-14.0 சமீ (5.0-5.5 அங்குலம்) நீளம் கொண்டது. இதன் ஆண், பெண் இரு பாலினப் பறைவைகளும் ஒரே விதமான நிறம் கொண்டவை. செம்மஞ்சள் நிற மார்பைக் கொண்ட இவற்றின் முகத்தில் சாம்பல் நிறக் கோடுகள் இருக்கும். முதுகு மண்ணிறமாகவும், வயிற்றுப்பகுதி வெள்ளை நிறமாகவும் காணப்படும். இது, கிழக்கில் மேற்கு சைபீரியா வரையும், தெற்கில் வட ஆப்பிரிக்கா வரையும் உள்ள ஐரோப்பாக் கண்டத்தின் எல்லாப் பகுதிகளிலும் பரந்து வாழ்கின்றது. தூர வடக்குப் பகுதிகளில் வாழும் சி வகைகளைத் தவிர இதன் ஏனைய வகைகள் இடப்பெயர்வு இல்லாமல் ஒரே பகுதியிலேயே வாழ்கின்றன.

செம்மஞ்சள் நிற மார்பையுடைய, ஆனால் வேறு குடும்பங்களைச் சேர்ந்த சில பறவைகளையும் "ராபின்" என்னும் பெயரால் அழைப்பது உண்டு. "திரசு" குடும்பத்தைச் சேர்ந்த "அமெரிக்க ராபின்" (*தேர்டசு மைகிரேட்டேரியசு* (*Turdus migratorius*)), "பெட்ரோயிசைடே" குடும்பத்தைச் சேர்ந்த ஆசுத்திரேலிய ராபின் போன்றவை இத்தகையவை. இவற்றுக்கு இடையேயான தொடர்புகள் குறித்துத் தெளிவில்லை.

## வகைப்பாட்டியலும் தொகுதியியலும்

1758 ஆம் ஆண்டு, *சிஸ்டெமா நச்சுரே*யின் 10 ஆவது வெளியீட்டில், *மோட்டசிலா ருபெக்குலா* என்னும் இருபடிப் பெயரில், ஐரோப்பிய ராபினை கார்ல் லின்னேயசு விபரித்தார். இதன் உரிய பண்புச் சொல்லான *ருபெக்குலா* என்பது "சிவப்பு" எனப் பொருள்படும் இலத்தீன் சொல்லான *ருபெர்* என்பதில் இருந்து பெறப்பட்டது. 1800 ஆம் ஆண்டில் பிரெஞ்சு இயற்கையாளர் ஜார்ச் குவியர், *எரித்தாகசு* என்னும் பேரினத்தை உருவாக்கி, ஐரோப்பிய ராபினுக்கு *எரித்தாக்கசு ருபெக்குலா* என்னும் பெயரை வழங்கினார்.

இப்பேரினம் முன்னர் சப்பானிய ராபின், ரியுகியு ராபின் ஆகியவற்றையும் உள்ளடக்கி இருந்தது. மூலக்கூற்றுக் கணப்பிறப்பியல் (molecular phylogenetic) ஆய்வுகள், மேற்குறிப்பிட்ட கிழக்காசிய இனங்கள், ஐரோப்பிய ராபினை விடப் பிற ஆசிய இனங்களுடனேயே நெருக்கமாக ஒத்திருக்கின்றன எனக் காட்டின. இதனால், ஐரோப்பிய ராபின், *எரித்தாக்கசு* பேரினத்தின் ஒரே இனமாக எஞ்சியது. கணப்பிறப்பியல் பகுப்பாய்வுகள் *எரித்தாகசு*வை, முன்னர் ஆப்பிரிக்க இனங்களை மட்டுமே கொண்டிருந்த எரித்தாசினே துணைக் குடும்பத்தில் வைத்தன. ஆனால், பிற பேரினங்கள் தொடர்பிலான இதன் சரியான இடம் இன்னும் தீர்மானிக்கப்படவில்லை.

இப்பறவையின் தனித்துவமான செம்மஞ்சள் நிற மார்பு, இதற்கு அதன் முதல் பெயரான "ரெட்பிரெஸ்ட்" (செம்பார்பன்) என்னும் பெயர் ஏற்படக் காரணமாயிற்று. "ஆரெஞ்சு" என்பது இங்கிலாந்தில், ஒரு நிறப்பெயராக  16 ஆம் நூற்றாண்டுக்கு முன்னர் அறியப்பட்டிருக்கவில்லை. அக்காலப் பகுதியில் "ஆரெஞ்சு"ப் பழம் அறிமுகமான பின்பே இந்நிறப் பெயரும் அறிமுகமானது. அதனாலேயே "செம்மஞ்சள்", "சிவப்பு" நிறமாக அடையாளம் காணப்பட்டது. 15 ஆம் நூற்றாண்டில், பழக்கமான இனங்களுக்கு மனிதப் பெயர்களை வைக்கும் வழக்கம் உருவானபோது, இப்பறவைக்கு "ராபின் ரெட்பிரெஸ்ட்" என்னும் பெயர் ஏற்பட்டதுடன், பின்னர் இது சுருக்கமாக "ராபின்" என அழைக்கப்பட்டது. ஒல்லாந்த, பிரெஞ்சு, செருமன், இத்தாலியம், எசுப்பானியம் ஆகிய மொழிகளில் வழங்கும் பெயர்களும் அப்பறவையின் தனித்துவமான மார்பு நிறத்தை அடிப்படையாகக் கொண்டே உருவானவை.

## மேற்கோள்கள்

பகுப்பு:பறவைகள்
நேகா சர்மா

** நேகா சர்மா** (*Neha Sharma*, பிறப்பு: 21 நவம்பர் 1987)] ஓர் இந்திய திரைப்பட நடிகையாவார். பீகார் மாநிலத்தைச் சார்ந்த இவர் *மவுண்ட் கார்மல் பள்ளி*யில் படித்தவர். பின்னர் *தேசிய ஆடை வடிவமைப்பாளர் தொழில்நுட்பக் கல்லூரி*யில் (NIFT) ஆடை வடிவமைப்பாளர் பட்டமும் பெற்றவர். இவரும் இவருடைய முழு குடும்பமும் பீகாரிலிருந்து தில்லிக்கு குடிபெயர்ந்தது. திரைப்பட நடிகையாக *சிறுத்த* எனும் தெலுகு மொழிப்படத்தில் நடித்தார். இவர் நடித்த முதல் இந்தி மொழித் திரைப்படம் *மோஹித் சூரி*யின் *க்ரூக்* திரைப்படமாகும். 2010 ஆம் ஆண்டில் இத்திரைப்படம் வெளியானது. இவர் எந்தவித திரைத்துறைப் பின்புலமும் இல்லாதவர் ஆவார். இவரது நடிப்பு இத்திரைப்படத்தில் பரவலான கவனத்தினைப் பெற்றது.

## வாழ்க்கைக் குறிப்பு
நேகா சர்மா 21 நவம்பர் 1987 ஆம் ஆண்டில் பீகார் மாநிலத்தின் *பாகல்பூர்* எனும் இடத்தில் பிறந்தவர். இவரின் தந்தையார் அஜித் சர்மா இந்திய தேசியக் காங்கிரஸ் கட்சியினைச் சார்ந்தவர் ஆவார். இவர் ஒரு தொழிலதிபர் மற்றும் பாகல்பூர் தொகுதியின் சட்டமன்ற உறுப்பினரும் ஆவார். நேகா சர்மா தனது தந்தையாருக்காக தேர்தல் காலங்களில் பலமுறை பிரச்சாரம் செய்துள்ளார். நேகா சர்மா சிறுவயதில் ஈழை நோயால் பாதிக்கப்பட்டதால் அடிக்கடி உடல்நலக் குறைவு ஏற்பட்டது. *ஹைதிராபாத்*திலுள்ள ஒரு குடும்பத்தின் ஆசீர்வாதத்தால் தற்போது அந்நோயிலிருந்து முழுமையாக சுகம் பெற்றதாகத் தெரிவிக்கிறார்.

சமையல் செய்வது, இசை கேட்பது மற்றும் நடனம் ஆடுவது ஆகியன இவரது பொழுது போக்குகளாகும். இந்திய பாரம்பரிய நடனமான கதக் நடனத்தில் இவர் பயிற்சி பெற்றவர். மேலும் லத்தீன் நடனம் *சல்சா* (salsa), *ஜிவ்* (jive), *ஜாஸ்* (jazz), *மெரின்ங்* (merengue), *ஹிப் ஹாப்* (hip hop) ஆகியவற்றையும் கற்றுள்ளார்.

## திரைப்படங்கள்
இவர் நடித்து தமிழில் வெளியான *சோலோ* திரைப்படம் குறித்த நாளில் தமிழகத்தில் திரையிடப்படவில்லை. இத்திரைப்படத்தில் மலையாள உருவாக்கத்திலும் நேகா சர்மா தமிழ் பேசும் பெண்ணாக நடித்திருக்கிறார். திரைப்படம் வெளியாக வேண்டிய காலத்தில் தமிழகத்தின் *தமிழ்த் திரைப்பட தயாரிப்பாளர்களின் கூட்டமைப்பு* புதிய திரைப்படங்களை வெளியிடமாட்டோம் என அறிவித்ததால் ஒரு நாள் மட்டும் திரையிடப்பட்டு பின்னர் திரையரங்குகளிலிருந்து விலக்கிக் கொள்ளப்பட்டது. அதன் பின் போராட்டம் முடிவுக்கு வந்தவுடன் மீண்டும் திரையிடப்பட்டது.
நேகா சர்மாவுக்கு வரும் அனைத்து திரைப்பட வாய்ப்புகளையும் ஏற்றுக் கொள்ளாமல், வித்தியாசமான கதாப்பாத்திரங்களைக் கொண்ட திரைப்படங்களை மட்டுமே ஏற்றுக் கொள்கிறார். இவர் சில குறும்படங்களிலும் பங்கு பெற்றுள்ளார். இதுவரை அவர் நடித்த திரைப்படங்களில் பட்டியல்.

## அங்கீகாரங்கள்
* 2010 ஆம் ஆண்டில் வேகமாக முன்னேறிவரும் இந்திய மனிதர்களில் ஐந்தாவது இடத்தினைப் பெற்றார்.
* *டைம்ஸ் ஆஃப் இந்தியா* வெளியிட்ட இந்தியாவின் மிகவும் விரும்பக்கூடைய நபர்கள் பட்டியலில் 31 வது இடத்தினைப் பெற்றார்.
* இந்தியாவின் கவர்ச்சிகராமான பெண்மணி வரிசையில் முதலிடத்தினைப் பெற்றார்.
* உலகளவில் கவர்ச்சிகரமான பெண்களின் வரிசையில் ஏழாவது இடத்தினைப் பெற்றார்.

## மேற்கோள்கள்

பகுப்பு:1987 பிறப்புகள்
பகுப்பு:இந்தித் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
ஒல்லி மனிதன்

**ஒல்லி மனிதன்** (Slender Man) என்பது, ஒரு கற்பனையான இயல்புகடந்த கதைமாந்தன். இது திகில் தரும் இணைய "மீம்" ஆக 2009 ஆம் ஆண்டில் "சம்திங் ஆவ்ஃபுல்" (Something Awful) என்னும் நகைச்சுவை இணையத்தளப் பயனரான எரிக் நட்சன் (Eric Knudsen) என்பவரால் உருவாக்கப்பட்டது. இது மெலிந்த இயல்புக்கு மாறான உயரம் கொண்டதும், கூறுகள் இல்லாத தலையையும் முகத்தையும் கொண்டதும், கறுப்பு நிற உடை அணிந்ததுமான ஒரு உருவம். 

ஒல்லி மனிதன் பற்றிய கதைகள் அவன் மக்களை, குறிப்பாகச் சிறுவர்களைப் பின் தொடர்தல், கடத்துதல், காயப்படுத்துதல் போன்றவற்றில் ஈடுபடுவதாகக் காட்டுகின்றன. ஒல்லி மனிதன் கற்பனைக் கதைகளில் மட்டுமன்றிப் பல்வேறுபட்ட கற்பனை ஆக்கங்களிலும், பொதுவாக இணையவழியாக உருவாகும் ஆக்கங்களில் தோன்றுகிறான். இலக்கியம், ஓவியம், நிகழ்படத் தொடர்கள் போன்றவை உள்ளிட்ட பல ஊடகங்களில் ஒல்லி மனிதனைக் காண முடியும். இணைய வழிக் கற்பனைகளுக்கு வெளியே, ஒல்லி மனிதன் பாத்திரம் ஒரு இணைய அடையாளமாக உருவாகியுள்ளதுடன், நிகழ்பட விளையாடுக்களில் உள்ளிடப்பட்டு மக்கள் பண்பாட்டிலும் தாக்கத்தை உருவாக்கியுள்ளது. 

ஒல்லி மனிதன் தொடர்பான ஆக்கங்களின் வாசகர்கள், விசுக்கொன்சினில் உள்ள வோகேசாவில் 12 வயதுச் சிறுமி ஒருத்தி கத்தியால் குத்தப்பட்டது போன்ற, பல வன்முறைச் செயற்பாடுகளோடு தொடர்பு கொண்டிருந்ததால், 2014 ஆம் ஆண்டின் தொடக்கத்தில், ஒல்லி மனிதன் தொடர்பில் ஒழுக்கம் தொடர்பான பீதி உருவானது.

## தோற்றம்
"சம்திங் ஆவ்ஃபுல்" இணைய மடற்குழுவின் இழை ஒன்றில் 2009 ஆம் ஆண்டு யூன் 10 ஆம் தேதி ஒல்லி மனிதன் உருவானான். அந்த இழை ஒரு "போட்டோசாப்" போட்டி ஆகும். இதில் போட்டியாளர்கள் வழமையான ஒளிப்படங்களை இயல்புக்கு மாறாகத் தோற்றம் அளிக்குமாறு மாற்றும்படி கேட்கப்பட்டார்கள். இப்போட்டியில், "விக்டர் சேர்ஜ்" என்னும் புனைபெயரில் கலந்துகொண்ட எரிக் நட்சன் என்பவர், சமர்ப்பித்த இரண்டு கறுப்பு வெள்ளை ஒளிப்படங்களில் காணப்பட்ட சிறுவர் கூட்டம் ஒன்றில் கறுப்பு உடையுடன் கூடிய உயர்ந்த ஒல்லியான உருவம் ஒன்றைச் சேர்த்திருந்தார். முன்னைய சமர்ப்பிப்புகள் ஒளிப்படங்களை மட்டுமே கொண்டிருந்தபோதும், சேர்ஜ் படத்துடன் குறுகிய உரைகளையும் சேர்த்திருந்தார். இவ்வுரைகள், குறித்த உருவத்தின் பெயர் "ஒல்லி மனிதன்" எனவும், அவனால் சிறுவர்கள் கடத்தப்பட்டிருப்பதாகவும் விளக்கின. அவ்வுரைகள் அந்த ஒளிப்படங்களைக் கற்பனை ஆக்கங்களாக உருமாற்றின. அந்த மடற்குழுவின் பிற இடுகையாளர்களும், காட்சிவழி, உரைவழிச் சேர்கைகள் மூலம் அப்பாத்திரத்தை விரிவாக்கினர்.   

"ஒல்லி மனிதன்" பாத்திரம் மிக வேகமாகவே பரவத் தொடங்கி, இரசிகரோவியம் (fanart), கதைமாந்தருடை விளையாட்டு (cosplay) பல்வேறு ஆக்கங்களுக்கு வித்திட்டது. இணையவழிக் கற்பனைக் கதைகளான "கிறீப்பிபாஸ்தா" திகில் கதைகள், சிறிய உரைகளுடன் இலகுவாகப் படியெடுக்கத் தக்கனவாக வெளிவந்தன. இவை ஒரு இணையத் தளத்தில் இருந்து இன்னொரு இணையத் தளத்துக்கு விரைவாகப் பரவின. முதல் ஆக்குனருக்குப் புறம்பாக, "ஒல்லி மனிதன்" பல்வேறு படைப்பாளர்களின் எண்ணற்ற கதைகளுக்கு விடயமாக மாறினான். ஒல்லி மனிதனின் பல்வேறு அம்சங்கள், அது தொடங்கிய "சம்திங் ஆவ்ஃபுல்" இழையிலேயே வெளியாகின. இவற்றுள் முதல் ஆக்கங்களுள் ஒன்று அந்தக் குழுவின் பயனர்களில் ஒருவரான "தொரோ-அப்" என்பவரால் உருவாக்கப்பட்டது. 16 ஆம் நூற்றாண்டு செருமனியைப் பின்னணியாகக் கொண்ட கிராமியக் கதையான இதில் "டெர் குரொஸ்மன்" என்னும் பாத்திரம் வருகிறது. இது ஒல்லி மனிதனைக் குறிக்கும் தொடக்கப் படைப்புக்களில் ஒன்றாகக் கருதப்படுகிறது. ஒல்லி மனிதன் தொடர்பான முதல் நிகழ்படத் தொடர், "செ கார்ஸ்" என்பவர் "சம்திங் ஆவ்ஃபுல்" இழையில் இட்ட இடுகை ஒன்றில் இருந்து உருவானது.

## மேற்கோள்கள்

பகுப்பு:புனைவு கதைமாந்தர்கள்
தங்கடி

**தங்கடி**  (**Dhangadhi**) நேபாள நாட்டின் தூரமேற்கு மாநிலத்தின் தலைநகரமும், துணைமாநகராட்சியும் ஆகும். மேலும் கைலாலீ மாவட்டத்தின் தலைமையிட நகரம் ஆகும்.   

19 மாமன்ற உறுப்பினர்களைக் கொண்ட தங்கடி துணை மாநகராட்சியின் மக்கள்தொகை 147,181 ஆகும். இந்நகரத்தின் பரப்பளவு 261.75 சதுர கிலோ மீட்டர் ஆகும்.   நேபாளத்தின் பெரிய நகரங்களில்,
தங்கடி நகரம்  பத்தாவது இடத்தில் உள்ளது. இந்நகரம் 18 செப்டம்பர் 2015ல் துணை மாநகராட்சியாக தகுதி பெற்றது. 

## போக்குவரத்து
### சாலைகள்
தங்கடி நகரம், நேபாளத்தின் பிற நகரங்களுடனும் மற்றும்  இந்தியாவின் உத்தரப் பிரதேசம் மாநில  எல்லைப்புற நகரங்களுடனும், நெடுஞ்சாலைகள் மூலம் இணைக்கப்பட்டுள்ளது.

### வானூர்தி நிலையம்
**தங்கடி வானூர்தி நிலையம்** தங்கடி நகரத்திலிருந்து 10 கிலோ மீட்டர் தொலைவிலும், தேசியத் தலைநகரம் காட்மாண்டிலிருந்து மேற்கே 660 கிலோ மீட்டர் தொலைவிலும் உள்ளது.  

## தட்பவெப்பம்

கோடைக்கால உயர் வெப்பநிலை 46.4°C ஆகவும், குளிர்கால வெப்பநிலை 0.0|°C ஆகவும் பதிவாகியுள்ளது.

## இதனையும் காண்க
* நேபாள நகரங்கள்

## மேற்கோள்கள்

## வெளி இணைப்புகள்
*Official website of ddc Kailali

பகுப்பு:நேபாள நகரங்கள்
பகுப்பு:தூரமேற்கு பிரதேசம்
டூ கண்ட்ரீசு

*டூ கண்ட்டீசு* (*Two Countries*) (தமிழ்: இரண்டு நாடுகள்) என்பது 2015 ஆம் ஆண்டு வெளிவந்த மலையாள மொழி திரைப்படம் ஆகும். இதன் கதை ரபி என்பவரால் எழுதப்பட்டு ஷபி என்பவரால் இயக்கப்பட்டதாகும். இப்படத்தில் திலிப், மம்தா மோகன்தாஸ் முக்கியக் கதாபாத்திரத்தில் நடித்துள்ளனர். இது ஒரு நகைச்சுவைகலந்த காதல் படம் ஆகும். பின்னர் இப்படம் தெலுங்கிலும், கன்னடத்திலும் மொழிமாற்றம் செய்யப்பட்டது.

## கதை
எப்படியாவது கடின உழைப்பு ஏதுமின்றி கோடிசுவரனாக நினைத்து ஊர்க்காரர்களை ஏமாற்றுவதுபோல் அந்த ஊரில் வசதியான ஊணமுற்ற சிம்ரன் என்ற பெண் ஒருத்தியை மணமுடிக்க நினைக்கிறான் உல்லாஸ்(திலீப்). ஆனால் விதிவேறு விதமாக அவன் வாழ்க்கையில் இந்திய-கனடாவாழ் மலையாழி பெண் லேயா ரூபத்தில் விளையாடுகிறது. இந்திய பணத்தைவிட கனடா டாலருக்கு இருக்கும் மதிப்பை நினைத்து அப்பெண்ணை மணமுடிக்கிறான். அப்பெண் போதைப்பழக்கத்திற்கு அடிமைப்பட்டு உள்ளது அறிந்து வேதனைப்படுகிறான். பின் மணமுறிவு வரை சென்று மீண்டும் இணைகிறார்கள்.

## நடிப்பு

*திலிப் உல்லாஸ்
*மம்தா மோகன்தாஸ் லேயா
*இஷா தல்வார் சிம்ரன்
*முகேஷ் சைமன்

## மேற்கோள்கள்

பகுப்பு:2015 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
கிறித்தைன் கிர்ச்

**கிறித்தைன் கிர்ச்** *(Christine Kirch)* (1696  கியூபென், செருமனி – 6 மே 1782) ஒரு செருமானிய வானியலாளர் ஆவார்.

## வாழ்க்கை
இவர் வானியலாளர்களாகிய கோட்பிரீடு கிர்ச்,  மரியா மார்கரித்தா கிர்ச் ஆகியோரின் மகளாவார். இவர் கிறித்திபிரீடு கிர்ச்சின் உடன்பிறப்பும் ஆவார். இவரும் இவரது உடன்பிறப்பாகிய மார்கரித்தா கிர்ச்சும்  தம் பத்தாம் அகவை முதலே வானியல் கல்வி கற்றனர். சிறுமியாக இருந்தபோதே இவர் தம் பெற்றோருக்கு வானியல் நோக்கீடுகளில் உதவிபுரிந்துள்ளார். இளங்கிர்ச் நோக்கிடுகளின் நேரத்தைத் தனி ஊசல் உதவியால் அளந்தார். இவர் வளர்ந்ததும் நாட்காட்டிக் கணக்கீடுகளைச் செய்ய பயிற்றுவிக்கப்பட்டார். இவர் முதலில் தன் தாய்க்கும் பிறகு தன் அண்ணனுக்கும்  பல்வேறு நாட்காட்டிக் கணக்கீடுகளில் உதவி செய்தார்.

இவர் 1740 வரை தன் பங்களிப்புகளுக்காக ஊதியம் ஏதும் பெறவில்லை. ஆனால், பிரசிய அறிவியல் கல்விக்கழகம் சிறுசிறு கொடைகளை வழங்கியது. இவரது உடன்பிறப்பு கிறித்திபிரீடு கிர்ச் இறந்ததும் அக்கல்விக்கழகம் நாட்காட்டிக் கணக்கீடுகளுக்கு இவரது உதவியை நாடியது. இவர் சிலேசியா மாகாணத்தின் நாட்காட்டிக் கணக்கீடுகளுக்குப் பொறுப்பேற்றார். இது 1740 களின் தொடக்கத்தில் பிரசியா வென்ற பகுதியாகும். இந்தக் கல்விக்கழகம் மட்டுமே நாட்காட்டி உருவாக்கத்தில் தனிக்கோலோச்சியது. சிலேசியா நாட்காட்டி இக்கல்விக்கழகத்துக்கு கணிசமான வருவாயை ஈட்டித் தந்தது. எனவே 1776 இல் கிர்ச் இக்கல்விக்கழகத்தால் 400 தாளேர் அளவுக்கு பேரூதியம் வழங்கப்பட்டார்.

இவர் தன் முதுமை வரை தொடர்ந்து இக்கல்விக்கழகத்துக்கு நாட்காட்டிப் பணியைச் செய்து வந்தார். இவரது 77 அகவையில் கல்விக்கழகம் இவருக்குத் தனித்தகைமைநிலையைத் தந்து பணியேதும் தராமலே இவருக்குத் தொடர்ந்து ஊதியம் வழங்கிவந்தது. இவர் வானியலாளர் யோகன் போடவுக்கு நாட்காட்டி தயாரிக்கும் வேலையை அறிமுகப்படுத்தினார். இவர் 1782 இல் மதிப்புமிக்க வானியலாளராக இறந்தார்.

## மேற்கோள்கள்

* Marilyn Ogilvie & Joy Harvey: Biographical Dictionary of Women in Science

பகுப்பு:செருமானிய வானியலாளர்கள்
பகுப்பு:பெண் வானியலாளர்கள்
பகுப்பு:1696 பிறப்புகள்
பகுப்பு:1782 இறப்புகள்
பகுப்பு:செருமானியப் பெண் அறிவியலாளர்கள்
ஓராயிரம் பிரகாசமான சூரியன்கள்

**ஓராயிரம் பிரகாசமான சூரியன்கள்** (***A Thousand Splendid Suns***) 2007 ஆம் ஆண்டில் வெளிவந்த ஆங்கிலப் புதினம். ஆப்கான்-அமெரிக்க எழுத்தாளரான **காலீத் ஹொசேனி**யால் எழுதப்பட்டது. இது காலீத்தின் இரண்டாவது புதினம். அவரின் முதல் புதினம் 2003 ஆம் ஆண்டு வெளிவந்த  காத்தாடி பறக்க விடுபவர் (The Kite Runner). மரியம் சட்ட விரோதமாக பிறந்த ஒரு குழந்தை. அவரது முறைகேடான பிறப்பால் அவரது திருமண வாழ்வில் பெரும் துயரம் மற்றும் துஷ்பிரயோகங்கள் சூழ்ந்து வாழ்ந்து வந்தார். லைலா என்று மரியத்துக்கு ஒரு பெண் பிள்ளை உண்டு. லைலா புதிய தலைமுறையில் பிறந்து வளர்ந்திருந்தாலும் அவளின் தந்தையான ரஷீத் கட்டாயத்தின் காரணமாக சிறிய வயதிலேயே விருப்பமில்லாத திருமணம் புரிந்தார். ரஷீத் மரியத்தின் கணவர்.

ஹொசேனி இந்தப் புதினத்தில் ஓர் அம்மா-மகள் உறவைப் பற்றிக் குறிப்பிடுகிறார் ஆனால் காத்தாடி பறக்க விடுபவரில் ஒரு தந்தை-மகன் உறவைப் பற்றி குறிப்பிடுகிறார். இந்தப் புதினத்தில் அவரது முதல் புதினத்தில் பயன்படுத்திய  சில கருப்பொருள்களை மீண்டும் பயன்படுத்தியுள்ளார். முக்கியமாக பெண்ணியம் சார்ந்த கருத்துக்கள் அதிகமாகவும் மற்றும் ஆப்கான் நாட்டில் உள்ள சமூக வாழ்வியலில் பெண்களின் பங்களிப்பைப் பற்றியும் விவரித்துள்ளார்.

மே 22, 2007 ஆண்டில், ஓர் ஆயிரம் பிரகாசமான சூரியன்கள் வெளியிடப்பட்டது  மற்றும் விமர்சகரிடத்தில் (Kirkus Reviews), வெளியீட்டாளர்களின் வாரயிதழ் (Publishers Weekly), நூலக இதழ் (Library Journal), மற்றும் புத்தகப்பட்டியல் (Booklist)  -இருந்து பதிப்புக்கு முந்தைய சாதகமான  விமர்சனங்களைப் பெற்றது. புதினம் வெளியிட்டபின் நியூயார்க டைம்ஸ் பத்திரிக்கையில் சிறந்து விற்பனையாகும் நூல்களின் பட்டியலில்  தொடர்ந்து 15 வாரங்கள் முதலிடம் பிடித்தது. சந்தையில் இப்புதினம் அதன் முதல் வாரத்தில், ஒரு மில்லியன் பிரதிகள் விற்றது. 2007 ஆம் ஆண்டில் கொலம்பியா பிக்சர்ஸ் பட உரிமையை வாங்கியது மற்றும் புத்தகத்தை அடிப்படையாகக் கொண்டு ஒரு திரைப்படத்தை உருவாக்குவதற்கான நோக்கங்களை உறுதி செய்தது.

## உருவாக்கம்

### தலைப்பு
இந்த நாவலின் தலைப்பு 17 ஆம் நூற்றாண்டில் வாழ்ந்த ஈரானிய கவிஞர் சாயிப் தாபிரிஸின் காபூல் என்ற கவிதையின் ஜோசப் டேவிசின் மொழிபெயர்ப்புக் கவிதையின் வரிகளில் இருந்து எடுக்கப்பட்டது.

 "காபூலின் ஒவ்வொரு தெருவும் கண்ணைக் கவர்கிறது
 அதன் சந்தைகள் கடக்கும் எகிப்திக் கூண்டுவண்டிகள் 
 அவளது கூரையில் பளபளக்கும் எண்ணமுடியா சந்திரன்கள்
 அவளது சுவர்களுக்குப் பின்மறையும் **ஓராயிரம் பிரகாசமான சூரியன்கள்**"

### உத்வேகம்
நாவல் எழுத எது தூண்டுகோளாக இருந்தது? என்று காலீத்திடம் கேட்டபோது, அவர் இப்படி கூறினார்.

"எனது முதல் புதினமான காத்தாடி பறக்க விடுபவர் முழுவதும் தந்தை-மகன் உறவைப் பற்றி மட்டுமே எழுதினேன். அந்தப் புதினத்தில் வரும் அமீரின் மனைவி சோராயாவைத் தவிர அனைவரும் ஆண்களாகவே இருந்தனர். இந்தப் புதினத்தில் ஆப்கான் சமுதாயத்தின் பன்முகத் தன்மையைக் கூறாமல் விட்டுவிட்டேன் ஆனால் ஆப்கான் முழுவதும் ஒரு கதை எழுத தேவையான போதுமான விசயங்கள் இருப்பதாகவே நான் உணர்ந்திருந்தேன். இந்த உணர்வு நான் காபூலுக்கு 2003 ஆம் ஆண்டு சுற்றுப்பயணம் செய்தபோது மேலும் அதிகமானது. அங்கு நான் பார்த்த பர்தா அணிந்த பெண்கள் மற்றும் அவர்களைச் சுற்றி வரும் ஐந்தாறு குழந்தைகள், அந்தப் பெண்களின் இதயத்தைப் பிழியும் கதைகள் இப்படிப் பல சம்பவங்கள் தான் இந்தப் புதினம் அம்மா-மகள் உறவைப் பற்றி எழுத உந்துதலாக இருந்தது."

### எழுதுதல்

## மேற்கோள்கள்

பகுப்பு:ஆங்கில மொழிப் புதினங்கள்
பகுப்பு:அமெரிக்க நூல்கள்
பகுப்பு:2007 நூல்கள்
கான்சுடன்சு எம். இராக்கோசி

**கான்சுடன்சு** *(Constance)* "**கோன்னீ** *(Connie)*" **எம். இராக்கோசி** *(M. Rockosi)* சாந்தா குரூசில் உள்ள கலிபோர்னியா பல்கலைக்கழக வானியல், வானியற்பியல் துறைக் கட்டில் பேராசிரியர் ஆவார். இவர் தன் முனைவர் பட்டத்தை 2001 இல் பெற்றார். இவர் சுலோவன் இலக்கவியல் வானளக்கைத் திட்டத்தில்   தொடக்கத்தில் பயன்பட்ட தொலைநோக்கிக்கான ஒளிப்படக் கருவியை வடிவமைக்க உதவினார். இவர் சுலோவன் இலக்கவியல் வானளக்கைத் திட்டத்தின் மூன்றாம் பகுத்திக்குப் பொறுப்பாளராக இருந்தார். இத்திட்டம்பால்வெளி புரிதல், தேட்டம் சார்ந்த சுலோவன் விரிவாக்கத் திட்டமே ஆகும். இவர் இதே திட்ட இரண்டாம் பகுதியின் முதன்மை ஆய்வாளரும் ஆவார். இவர்து கவனம் பால்வழியின் ஆய்விலும் அது இன்றுள்ள நிலைக்குப் படிமலர்ந்ததையும் புரிந்துகொள்வதே ஆகும். பிற பால்வெளிகளின் செம்பெயர்ச்சிநிலைக் கட்ட உருவாக்கத்தை நம் பால்வெளியின் உருவாக்கத்தைப் பயில்வதன் வாயிலாகப் புரிந்துகொள்ளலாம் எனக் கருதுகிறார். இவரது ஆய்வின் நோகம் பால்வெளிகள் உருவாகும்போது நிகழும் அகந்திரள்வு விளைவுகளைத் தேடலும் புரிந்துகொள்ளலும் அதனால் பால்வெளிகளின் இயல்புகளையும் அவற்ரின் இன்றைய நிலவலையும் அறிதலாகும்.

இவரது பழைய திட்டங்களில் இவர் விண்மீன் உருவாக்கத்தைப் புரிந்து கொள்ள, வான்வரைவிலும் விண்மீன்கள் ஆய்விலும் ஈடுபட்டார்.. இவரது ஆய்வு இவருக்கும் இவரது மாணவருக்கும் இன்றுள்ள சுருள்பால்வெளிகள் எப்படி தோன்றின என்பதையும் அவை எப்படி இன்றுள்ள நிலையை அடைந்தன என்பதையும் புரிந்துகொள்ள உதவி வருகிறது.

## மேற்கோள்கள்

## வெளி இணைப்புகள்
* partial list of publications

பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்